CELEX: 32015R2323
Language: lt
Date: 2015-12-11 00:00:00
Title: 2015 m. gruodžio 11 d. Komisijos įgyvendinimo reglamentas (ES) 2015/2323, kuriuo iš dalies keičiamas Įgyvendinimo reglamentas (ES) 2015/220, kuriuo nustatomos Tarybos reglamento (EB) Nr. 1217/2009 taikymo taisyklės

12.12.2015   
            
            
               LT
            
            
               Europos Sąjungos oficialusis leidinys
            
            
               L 328/97
            
         KOMISIJOS ĮGYVENDINIMO REGLAMENTAS (ES) 2015/2323
   2015 m. gruodžio 11 d.
   kuriuo iš dalies keičiamas Įgyvendinimo reglamentas (ES) 2015/220, kuriuo nustatomos Tarybos reglamento (EB) Nr. 1217/2009 taikymo taisyklės
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2009 m. lapkričio 30 d. Tarybos reglamentą (EB) Nr. 1217/2009, kuriuo sukuriamas žemės ūkio valdų pajamų ir ūkinės veiklos apskaitos duomenų rinkimo tinklas Europos Sąjungoje (1), ypač į jo 5a straipsnio 2 ir 4 dalis, 8 straipsnio 3 dalies trečią pastraipą ir 19 straipsnio 3 dalį,
   kadangi:
   
               (1)
            
            
               Komisijos įgyvendinimo reglamento (ES) 2015/220 (2) II priede nustatomas respondentinių valdų skaičius kiekvienoje valstybėje narėje ir kiekviename ūkių apskaitos duomenų tinklo (toliau – ŪADT) rajone. Atsižvelgiant į struktūrinius žemės ūkio pokyčius Suomijoje, dėl kurių sumažėjo valdų skaičius, tikslinga atitinkamai sumažinti tame priede nustatytą Suomijos respondentinių valdų skaičių;
            
         
               (2)
            
            
               remiantis Tarybos reglamento (EB) Nr. 1217/2009 I priedu, Kroatijoje įsteigtas vienas ŪADT rajonas trejiems metams po jos įstojimo į Sąjungą. Kadangi tas laikotarpis baigiasi, Įgyvendinimo reglamento (ES) 2015/220 II priede būtina nustatyti tos valstybės narės respondentinių valdų skaičių kiekviename ŪADT rajone;
            
         
               (3)
            
            
               atsižvelgiant į šiame reglamente išdėstytus pokyčius, Suomijai ir Kroatijai turėtų būti leista patikslinti atitinkamus 2016 ataskaitinių metų atrankos planus;
            
         
               (4)
            
            
               Įgyvendinimo reglamento (ES) 2015/220 VIII priede nustatyta ūkių ataskaitų forma bei išdėstymas. Siekiant aiškumo, tame priede reikėtų pateikti papildomos informacijos apie kai kurias instrukcijas ir apibrėžtis;
            
         
               (5)
            
            
               šiame reglamente numatytos priemonės atitinka Ūkių apskaitos duomenų tinklo komiteto nuomonę,
            
         PRIĖMĖ ŠĮ REGLAMENTĄ:
   1 straipsnis
   Reglamentas (ES) 2015/220 iš dalies keičiamas taip:
   
               1)
            
            
               3 straipsnio 2 dalis papildoma šia pastraipa:
               „Suomija ir Kroatija gali patikslinti atitinkamus 2016 ataskaitinių metų atrankos planus, kuriuos jos pranešė. Atitinkamus patikslintus tų ataskaitinių metų atrankos planus Komisijai jos praneša iki 2016 m. kovo 31 d.“
            
         
               2)
            
            
               II ir VIII priedai iš dalies keičiami pagal šio reglamento priedą.
            
         2 straipsnis
   Šis reglamentas įsigalioja trečią dieną po jo paskelbimo Europos Sąjungos oficialiajame leidinyje.
   Jis taikomas nuo 2016 ataskaitinių metų.
   
      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2015 m. gruodžio 11 d.
      
         
            Komisijos vardu
         
         
            Pirmininkas
         
         Jean-Claude JUNCKER
      
   
   
      (1)  OL L 328, 2009 12 15, p. 27.
   
      (2)  2015 m. vasario 3 d. Komisijos įgyvendinimo reglamentas (ES) 2015/220, kuriuo nustatomos Tarybos reglamento (EB) Nr. 1217/2009, kuriuo sukuriamas žemės ūkio valdų pajamų ir ūkinės veiklos apskaitos duomenų rinkimo tinklas Europos Sąjungoje, taikymo taisyklės (OL L 46, 2015 2 19, p. 1).
   
      PRIEDAS
      Įgyvendinimo reglamento (ES) 2015/220 II ir VIII priedai iš dalies keičiami taip:
      
                  1)
               
               
                  II priedas iš dalies keičiamas taip:
                  
                              a)
                           
                           
                              su Kroatija susijusi eilutė pakeičiama taip:
                              
                                          „KROATIJA
                                       
                                    
                                          861
                                       
                                       
                                          Jadranska Hrvatska
                                       
                                       
                                          329
                                       
                                    
                                          862
                                       
                                       
                                          Kontinentalna Hrvatska
                                       
                                       
                                          922
                                       
                                    
                                          Iš viso Kroatijoje
                                       
                                       
                                          1 251“
                                       
                                    
                        
                              b)
                           
                           
                              su Suomija susijusios eilutės pakeičiamos taip:
                              
                                          „SUOMIJA
                                       
                                    
                                          670
                                       
                                       
                                          Etelä-Suomi
                                       
                                       
                                          403
                                       
                                    
                                          680
                                       
                                       
                                          Sisä-Suomi
                                       
                                       
                                          229
                                       
                                    
                                          690
                                       
                                       
                                          Pohjanmaa
                                       
                                       
                                          208
                                       
                                    
                                          700
                                       
                                       
                                          Pohjois-Suomi
                                       
                                       
                                          110
                                       
                                    
                                          Iš viso Suomijoje
                                       
                                       
                                          950“
                                       
                                    
                        
            
                  2)
               
               
                  VIII priedas iš dalies keičiamas taip:
                  
                              a)
                           
                           
                              septintos pastraipos trečia įtrauka, susijusi su ūkio ataskaitos duomenų tikslumo lygiu, pakeičiama taip:
                              
                                          „—
                                       
                                       
                                          plotas: arais (1 a = 100 m2), išskyrus atvejus, kai pateikiami duomenys apie grybus, kurių kiekis nurodomas viso apsodinto ploto kvadratiniais metrais, ir išskyrus M lentelę „Subsidijos“, kurioje pagrindiniai vienetai turi būti registruojami hektarais,“;
                                       
                                    
                        
                              b)
                           
                           
                              A lentelės skirsnio „A.CL. Klasės“ A.CL.180.C kategorijai skirto įrašo pirmas sakinys pakeičiamas taip:
                              „A.CL.180.C. Struktūrinių fondų paramos kriterijus atitinkantis plotas: turi būti nurodyta, kuriame iš Europos Parlamento ir Tarybos reglamento (ES) Nr. 1303/2013 (1) 90 straipsnio 2 dalies a, b arba c punktuose nurodytų regionų yra didžioji dalis valdos naudojamų žemės ūkio naudmenų.
                              
                                 (1)  2013 m. gruodžio 17 d. Europos Parlamento ir Tarybos reglamentas (ES) Nr. 1303/2013, kuriuo nustatomos Europos regioninės plėtros fondui, Europos socialiniam fondui, Sanglaudos fondui, Europos žemės ūkio fondui kaimo plėtrai ir Europos jūros reikalų ir žuvininkystės fondui bendros nuostatos ir Europos regioninės plėtros fondui, Europos socialiniam fondui, Sanglaudos fondui ir Europos jūros reikalų ir žuvininkystės fondui taikytinos bendrosios nuostatos ir panaikinamas Tarybos reglamentas (EB) Nr. 1083/2006 (OL L 347, 2013 12 20, p. 320).“;"
						
                           
                        
                              c)
                           
                           
                              B lentelės skirsnio „B.UT. NŽŪN, kai ūkininkauja nuomininkas“ B.UT.20.A kategorijai skirta pirma pastraipa pakeičiama taip:
                              „B.UT.20.A NŽŪN (ariamoji žemė, daugiametės ganyklos, daugiamečiai pasėliai ir asmeninio naudojimo daržai), kurias dirba asmuo (išskyrus turėtoją, nuomininką iki gyvos galvos arba asmenį, įsigijusį ūkį išperkamosios nuomos būdu), išsinuomojęs minėtas naudmenas (nuoma mokama grynaisiais pinigais ir (arba) natūra; dažniausiai sutarta iš anksto, paprastai nekinta pagal ūkininkavimo rezultatus), ir (arba) NŽŪN, kuriose ūkininkaujama panašiomis valdymo sąlygomis.“;
                           
                        
                              d)
                           
                           
                              H lentelės 5062 kategorijai skirta eilutė pakeičiama taip:
                              
                                          „5062
                                       
                                       
                                          
                                             FO
                                          
                                       
                                       
                                          Žemės ir pastatų mokesčiai ir kitos rinkliavos
                                       
                                       
                                           
                                       
                                       
                                          —“
                                       
                                    
                        
                              e)
                           
                           
                              H lentelėje pirmos pastraipos pirmas sakinys pakeičiamas taip:
                              „3031–3033 kodais žymimų duomenų 2014–2016 ataskaitiniais metais neprivaloma pateikti toms valstybėms narėms, kurios praeityje pasinaudojo Reglamento (ES) Nr. 385/2012 (2) 3 straipsnyje nustatyta galimybe.
                              
                                 (2)  2012 m. balandžio 30 d. Komisijos įgyvendinimo reglamentas (ES) Nr. 385/2012 dėl ūkių pelno ataskaitų panaudojimo siekiant nustatyti žemės ūkio valdų pajamas ir išnagrinėti tokių valdų ūkinę veiklą (OL L 127, 2012 5 15, p. 1).“;"
						
                           
                        
                              f)
                           
                           
                              antraštinėje dalyje „K LENTELĖS INFORMACIJOS GRUPĖS“ po trečios pastraipos pateiktos sąvokos „Kiekis (Q skiltis)“ antras sakinys pakeičiamas taip:
                              „Kitų nei medus bitininkystės produktų atveju (kodas 700) kiekis yra išreiškiamas „medaus ekvivalentais“.“;
                           
                        
                              g)
                           
                           
                              antraštinėje dalyje „L LENTELĖS INFORMACIJOS GRUPĖS“ skirsnyje „L.SA Pardavimas“ paskutinė pastraipa pakeičiama taip:
                              „Už produktus per ataskaitinius metus gautos dotacijos ir subsidijos į visą pardavimo sumą nėra įtraukiamos; jos įtraukiamos į M lentelės „Subsidijos“ atitinkamą kategoriją (kodai 2110–2900). Kai prekybos sąnaudos, jeigu tokių yra, yra žinomos, jos nėra atimamos iš visos pardavimo sumos, bet nurodomos H lentelėje „Ūkinės veiklos sąnaudos“ prie atitinkamos specifinių KPV sąnaudų kategorijos (kodai 4010–4090).“